Ο **Γιούρι Φιοντόροβιτς Λισιάνσκι** (ουκρανικά: Юрій Федорович Лисянський, μεταγραφή: Jurij Fedorovyč Lysjanskyj, ρωσικά: Ю́рий Фёдорович Лися́нский, μεταγραφή: Jurij Fëdorovič Lisjanskij, 12 (Π.Η. 1) Απριλίου 1773 – 6 Μαρτίου 1837) υπήρξε αξιωματικός του Αυτοκρατορικού Ρωσικού Ναυτικού και εξερευνητής ουκρανικής καταγωγής.

Ο Λισιάνσκι γεννήθηκε στο Νιζίν (Ουκρανία, τότε αποτελούσε μέρος της Ρωσικής Αυτοκρατορίας) από οικογένεια ορθόδοξων ιερέων και είναι απόγονος παλαιάς Κοζακικής οικογένειας. Το 1786 αποφοίτησε από το Ναυτικό Σώμα Δόκιμων και πήρε μέρος στο Ρωσοσουηδικό Πόλεμο (1788-1790). Από το 1790 έως το 1793 υπηρέτησε στον Στόλο της Βαλτικής. Από το 1793 έως το 1799 υπηρέτησε σε Βρετανικά πλοία σε όλο τον κόσμο. Μεταξύ του 1793 και του 1795 υπηρέτησε ως εθελοντής στο HMS *Oiseau*, υπό τον κυβερνήτη του Ρόμπερτ Μάρεϊ. Στα απομνημονεύματά του, ο Λισιάνσκι ανέφερε τις εμπειρίες του στο Βορειοαμερικανικό σταθμό όπου επιχειρούσε κατά γαλλικών φαλαγγών και κουρσάρων, και πώς ενώ στις Δυτικές Ινδίες είχε χτυπηθεί από κίτρινο πυρετό, ανέφερε πως ο Μάρεϊ είχε βοηθήσει στην ανάρρωσή του, δίνοντας και μέρος της στέγασής του για τον άρρωστο Λισιάνσκι.

Από το 1803 έως το 1806 ήταν διοικητικός αξιωματικός στο εμπορικό πλοίο Νέβα της Ρωσοαμερικανικής εταιρείας και πήρε μέρος στον πρώτο ρωσικό περίπλου της Γης. Η αποστολή ήταν υπό τη διοίκηση του Κόμη Νικολάι Πέτροβιτς Ρεζάνοφ, πληρεξούσιου του Αλεξάνδρου για την Άπω Ανατολικές και Δυτικές Αποικίες της Ρωσικής Αυτοκρατορίας, και του Κυβερνήτη Αδάμ Γιόχαν φον Κρούζενστερν στο Ναντέζντα. Ξεκίνησαν από την Κρονστάνδη, αλλά τα πλοία διασπάστηκαν μετά την επίσκεψη στη Χαβάη, και ο Κόμης Νικολάι Ρεζάνοφ και ο Λισιάνσκι κινούνταν προς την Ρωσική Αμερική (Αλάσκα). Το 1804 το Νέβα επισκέφθηκε το Νησί του Πάσχα, και αργότερα το έτος αυτό, θα ήταν απαραίτητο να νικήσει τους Τλίνγκιτ στη Μάχη της Σίτκα στην Αλάσκα. Το 1805 συναντήθηκε με τον Κρούζενστερν και πάλι στο Μακάο, αλλά σύντομα διαχωρίστηκαν. Επίσης το 1805, ήταν ο πρώτος που περιέγραψε την φώκια της Χαβάης στο νησί, η οποία τώρα φέρει το όνομά του. Τελικά, το Νέβα ήταν το πρώτο που επέστρεψε στην Κρονστάνδη, στις 22 Ιουλίου 1806. Για τα κατορθώματά του ο Λισιάνσκι έλαβε πολλά βραβεία, συμπεριλαμβανομένου του Τάγματος του Αγίου Βλαντιμίρ 3ου βαθμού.

Ο τάφος του Λισιάνσκι
Ο Λισιάνσκι θάφτηκε στο Νεκροταφείο Τίχβιν του Μοναστηριού του Αλεξάνδρου Νέβσκι στην Αγία Πετρούπολη.

Τιμές
-----

Ένας αριθμός σημείων ανά τον κόσμο έχουν πάρει το όνομά του: Το νησί Λισιάνσκι στα Βορειοδυτικά Νησιά της Χαβάης, μια χερσόνησος της Νήσου Μπαράνοφ στην Αλάσκα, ένας κόλπος, ένα ποτάμι, ένα στενό και ένα ακρωτήριο στη Βόρεια Αμερική, ένα υποθαλάσσιο βουνό στο Οχοτσκική θάλασσα, και μια χερσόνησος κατά μήκος της Οχοτσκικής θάλασσας.

Βιβλιογραφία
------------

* Lisyansky, Yuri (1814). *A Voyage Round the World in 1803, 4, 5 & 6 in the Ship Neva*. London: Longman, Hurst, Rees, Orme, and Brown.
* Naming of Alaska

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14581359z. Ανακτήθηκε στις 10  Οκτωβρίου 2015.
2. ↑  Ανακτήθηκε στις 17  Ιουνίου 2019.
3. ↑  Lisyansky. *A Voyage Round the World in 1803, 4, 5 & 6 ... in the Ship Neva*. σελίδες xvii–xviii.
4. ↑  Katherine Routledge refers to page 58 of his book "Voyage round the world in the Ship *Neva* Lisiansky", London 1814.
5. ↑  Monachus Guardian

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69176111
* LCCN: n87803074
* ISNI: 0000 0000 8149 2182
* GND: 120936070
* SELIBR: 221926
* SUDOC: 160329914
* BNF: cb14581359z (data)
* NKC: js2009409756

 |

 |